9. การจัดการ

9.1 โครงสร้างการจัดการ

โครงสร้างการจัดการของบริษัท ณ 31 ธันวาคม 2547 สรุปได้ดังนี้

ขอบเขตอำนาจหน้าที่ของคณะกรรมการ

1) อนุมัติธุรกรรมในกิจกรรมการจัดหาเงิน บริหารเงิน และ/หรือการบริหารงาน

2)
ให้ความเห็นชอบรายงานทางบัญชีที่ผู้ตรวจสอบบัญชีและกรรมการตรวจสอบได้ตรวจสอบและ/หรือสอบทานแล้ว

3) ดูแลการปฏิบัติงานของบริษัทให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติที่ประชุมผู้ถือหุ้น

4) กำกับดูแลกิจการ ทบทวนและให้ความเห็นชอบกับนโยบาย กลยุทธ์ที่สำคัญ
แผนงานและงบประมาณประจำปี

5) พิจารณาและอนุมัติการจัดทำนิติกรรมสัญญาที่ผูกพันบริษัท

6) แต่งตั้งกรรมการตรวจสอบ และกำหนดขอบเขตอำนาจหน้าที่
และความรับผิดชอบของกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ (Audit Committee)

1) สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ

2) สอบทานให้บริษัทมีระบบการควบคุมภายใน (Internal Control) และการตรวจสอบภายใน
(Internal Audit) ที่เหมาะสมและมีประสิทธิผล

3) สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4) พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5) พิจารณาการอนุมัติการทำรายการระหว่างกัน
รวมทั้งการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ ให้มีความถูกต้องและครบถ้วน

6)
จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ

7)
ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

9.1.1 คณะกรรมการบริษัท

คณะกรรมการบริษัท ณ วันที่ 31 ธันวาคม 2547 มีจำนวน 11 ท่าน ดังรายนามต่อไปนี้

  ------- -------------------------------- ---------------------------------------
  ลำดับที่   รายชื่อ                            ตำแหน่ง

  1.      พลเรือเอก อนุชิต เภกะนันทน์           ประธานกรรมการ

  2.      นายวิโรจน์ ธีรวัฒน์วาที                กรรมการผู้จัดการ

  3.      นายบุณยสิทธิ์ โชควัฒนา                กรรมการ

  4.      นายบุญเกียรติ โชควัฒนา               กรรมการ

  5.      นายธีระศักดิ์ วิกิตเศรษฐ์               กรรมการ

  6.      ดร. อัตถกร กลั่นความดี               กรรมการ

  7.      นายสันติ วิลาสศักดานนท์               กรรมการ

  8.      นายทนง ศรีจิตร์                     กรรมการ

  9.      นายอมร อัศวานันท์                   กรรมการอิสระและประธานคณะกรรมการตรวจสอบ

  10.     นายขจรศักดิ์ วันรัตน์เศรษฐ             กรรมการอิสระและกรรมการตรวจสอบ

  11.     นายสุรงค์ องค์โฆษิต                  กรรมการอิสระและกรรมการตรวจสอบ
  ------- -------------------------------- ---------------------------------------

เลขานุการคณะกรรมการ : นายวิโรจน์ ธีรวัฒน์วาที

กรรมการผู้มีอำนาจลงนามผูกพันบริษัทได้คือ นายบุณยสิทธิ์ โชควัฒนา หรือนายธีระศักดิ์ วิกิตเศรษฐ์
หรือนายอัตถกร กลั่นความดี ลงลายมือชื่อร่วมกับพลเรือเอก อนุชิต เภกะนันทน์ หรือนายบุญเกียรติ
โชควัฒนา หรือนายสันติ วิลาสศักดานนท์ หรือนายทนง ศรีจิตร์ หรือนายวิโรจน์ ธีรวัฒน์วาที
รวมเป็นสองคนและประทับตราสำคัญของบริษัท

2.  คณะกรรมการตรวจสอบ

ที่ประชุมสามัญผู้ถือหุ้นบริษัท ครั้งที่ 2 เมื่อวันที่ 31 มีนาคม 2547
ได้มีมติแต่งตั้งคณะกรรมการตรวจสอบและกรรมการอิสระ จำนวน 3 ท่าน ประกอบด้วย

+------+--------------------------------+------------------------------+
| ล    | รายชื่อ                          | ตำแหน่ง                       |
| ำดับที่ |                                |                              |
+------+--------------------------------+------------------------------+
| 1.   | นายอมร อัศวานันท์                 | กรรมการอิส                    |
|      |                                | ระและประธานคณะกรรมการตรวจสอบ |
+------+--------------------------------+------------------------------+
| 2.   | นายขจรศักดิ์ วันรัตน์เศรษฐ           | กรรมการอิสระและกรรมการตรวจสอบ |
+------+--------------------------------+------------------------------+
| 3.   | นายสุรงค์ องค์โฆษิต                | กรรมการอิสระและกรรมการตรวจสอบ |
+------+--------------------------------+------------------------------+

9.2 การสรรหากรรมการและผู้บริหาร

บริษัทไม่มีคณะกรรมการสรรหาเพื่อคัดเลือกบุคคลที่เข้าดำรงตำแหน่งกรรมการของบริษัท
วิธีการสรรหากรรมการจะพิจารณาจากปัจจัยหลายประการประกอบ เช่น ประสบการณ์ ความรู้
ความสามารถ และคุณสมบัติตามที่กฎหมายกำหนด
โดยคัดเลือกจากบุคคลที่เป็นตัวแทนหรือได้รับการเสนอชื่อจากผู้ถือหุ้นในแต่ละกลุ่ม
จากนั้นคณะกรรมการจึงนำรายชื่อเสนอต่อที่ประชุมผู้ถือหุ้นเพื่อพิจารณาแต่งตั้ง
ในส่วนของผู้บริหารนั้นคณะกรรมการจะคัดเลือกผู้มีความรู้ความเชี่ยวชาญในด้านต่างๆ
ที่จำเป็นและเป็นประโยชน์ต่อการประกอบธุรกิจของบริษัท อาทิ ด้านวิศวกรรม ด้านบัญชี
และด้านการเงิน เป็นต้น

ทั้งนี้เงื่อนไขการสรรหาและแต่งตั้งกรรมการบริษัทตามที่กำหนดไว้ในข้อบังคับของบริษัทสามารถสรุปสาระสำคัญได้ดังนี้

1) คณะกรรมการของบริษัทประกอบด้วยกรรมการอย่างน้อย 5 คน
โดยที่กรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และกรรมการของบริษัทจะต้องเป็นผู้มีคุณสมบัติตามที่กฎหมายกำหนด

2) ให้ที่ประชุมผู้ถือหุ้นเลือกตั้งกรรมการตามหลักเกณฑ์วิธีการดังต่อไปนี้

  (ก) ผู้ถือหุ้นหนึ่งคนมีคะแนนเสียงเท่ากับหนึ่งหุ้นต่อหนึ่งเสียง

(ข) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ (ก)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(ค) บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

3) ในการประชุมสามัญผู้ถือหุ้นประจำปีทุกครั้ง ให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3

4) กรณีที่ตำแหน่งกรรมการว่างลงเพราะเหตุอื่นนอกเหนือจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
โดยมติกรรมการต้องประกอบด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่

9.3 ค่าตอบแทนผู้บริหาร

9.3.1 ค่าตอบแทนที่เป็นตัวเงิน

(หน่วย: บาท)

+----------------+---------+-----------+----------+------------------+
| คณะกรรมการ     | จำนวน   | จำนวน     |          | รายล             |
|                | (คน)    | (บาท)     |          | ะเอียดของค่าตอบแทน |
|                |         |           |          |                  |
|                |         |           |          |                  |
+----------------+---------+-----------+----------+------------------+
|                |         | ปี 2546    | ปี 2547   |                  |
+----------------+---------+-----------+----------+------------------+
| กรรมการ        | 11      | 4,100,000 | 5        | เบี้ยประชุม         |
|                |         |           | ,770,000 | บำเหน็จกรรมการ    |
+----------------+---------+-----------+----------+------------------+
| ผู้บริหาร         | 7       | 1         | 11       | เงินเดือน โบนัส     |
|                |         | 1,627,255 | ,667,461 | และสวัสดิการอื่นๆ    |
+----------------+---------+-----------+----------+------------------+

9.3.2 ค่าตอบแทนอื่น

กองทุนสำรองเลี้ยงชีพ พนักงานที่สมัครเป็นสมาชิกกองทุนสำรองเลี้ยงชีพ
จะได้รับเงินสมทบที่นายจ้างจ่ายเงินสมทบเข้ากองทุนให้แก่สมาชิกแต่ละรายในอัตราร้อยละ 3
ของค่าจ้าง
พนักงานที่เป็นสมาชิกกองทุนจะได้รับเงินสะสมคืนเมื่อได้พ้นสภาพจากการเป็นพนักงานของบริษัท
และจะต้องลาออกจากการเป็นสมาชิกกองทุน ส่วนเงินสมทบที่บริษัทสมทบให้
พนักงานจะได้รับในอัตราตามที่บริษัทกำหนด

9.4 การกำกับดูแลกิจการ

คณะกรรมการบริษัทได้ตระหนักถึงความสำคัญของการกำกับดูแลกิจการที่ดี
และได้ปฏิบัติตามหลักการการกำกับดูแลกิจการที่ดีตามตลาดหลักทรัพย์แห่งประเทศไทยได้กำหนดไว้ดังนี้

1. นโยบายเกี่ยวกับการกำกับดูแลกิจการ (ตามหลักการข้อ 1)

คณะกรรมการได้กำหนดนโยบายเกี่ยวกับการกำกับดูแลกิจการ
เนื่องจากเห็นว่าเป็นสิ่งที่มีความสำคัญและจำเป็นต่อการดำเนินธุรกิจให้มีการเจริญเติบโตที่ยั่งยืน
คณะกรรมการมีความมุ่งมั่นและตั้งใจที่จะปฏิบัติตามหลักการดังกล่าว
โดยได้กำหนดนโยบายและทิศทางการดำเนินงานของบริษัทให้มีประสิทธิภาพ ประสิทธิผล
และโปร่งใส ให้ความสำคัญต่อระบบการควบคุม การตรวจสอบภายใน
และการกำกับดูแลฝ่ายบริหารให้ดำเนินการตามนโยบาย เพื่อประโยชน์ระยะยาวของผู้ถือหุ้น ผู้ลงทุน
ผู้มีส่วนได้เสีย และบุคคลโดยทั่วไป ภายใต้กรอบข้อกำหนดของกฎหมายและจริยธรรมทางธุรกิจ

2. สิทธิของผู้ถือหุ้น (ตามหลักการข้อ 2)

ในปี 2547 คณะกรรมการบริษัทได้จัดให้มีการประชุมผู้ถือหุ้น 1 ครั้ง ได้แก่
การประชุมสามัญผู้ถือหุ้นครั้งที่ 2 ที่โรงแรมมณเฑียร ริเวอร์ไซด์ เมื่อวันที่ 31 มีนาคม 2547
และบริษัทได้ส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นได้พิจารณาล่วงหน้าก่อนวันประชุมไม่น้อยกว่า 14 วัน
โดยในแต่ละวาระมีความเห็นของคณะกรรมการประกอบ และมีการบันทึกการประชุมถูกต้องครบถ้วน
เพื่อให้ผู้ถือหุ้นสามารถตรวจสอบได้ การลงทะเบียนเข้าประชุมเป็นไปโดยสะดวก
สามารถลงทะเบียนล่วงหน้าก่อนการประชุมไม่น้อยกว่า 2 ชั่วโมง
พร้อมทั้งเปิดโอกาสให้ผู้ถือหุ้นได้ซักถามและหากมีวาระเพิ่มเติมใดๆ
ก็สามารถเสนอในที่ประชุมผู้ถือหุ้นพิจารณาได้

3. สิทธิของผู้มีส่วนได้เสีย (ตามหลักการข้อ 3)

บริษัทได้ให้ความสำคัญต่อสิทธิของผู้มีส่วนได้เสีย
โดยได้ให้ความดูแลและให้ความมั่นใจว่าสิทธิของผู้มีส่วนได้เสีย
ทั้งผู้มีส่วนได้เสียภายในและภายนอกจะได้รับการคุ้มครองและปฏิบัติด้วยดี
เนื่องจากแรงสนับสนุนจากผู้มีส่วนได้เสียต่างๆ จะสร้างความสามารถในการแข่งขัน ความมั่นคง
และสร้างกำไรให้กับบริษัท ซึ่งถือว่าเป็นการสร้างความสำเร็จในระยะยาวของบริษัทได้

4. การประชุมผู้ถือหุ้น (ตามหลักการข้อ 4)

บริษัทมีการจัดประชุมผู้ถือหุ้นประจำปีทุกปี โดยในปี 2547 มีกรรมการเข้าร่วมประชุมทั้งสิ้น 11 ท่าน
ซึ่งรวมถึง ประธานคณะกรรมการ ประธานคณะกรรมการตรวจสอบ
โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานบริษัท
สามารถสอบถาม แสดงความคิดเห็นและข้อเสนอแนะต่างๆ (ถ้ามี)
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุม

5. ภาวะผู้นำและวิสัยทัศน์ (ตามหลักการข้อ 5)

คณะกรรมการได้มีส่วนร่วมในการกำหนดวิสัยทัศน์ ภารกิจ เป้าหมาย แผนธุรกิจ
และงบประมาณของบริษัท
โดยกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพ
อีกทั้งจัดให้บริษัทมีระบบการตรวจสอบภายใน
และมีการติดตามการดำเนินการในเรื่องดังกล่าวอย่างสม่ำเสมอในการประชุมคณะกรรมการ

6. ความขัดแย้งทางผลประโยชน์ (ตามหลักการข้อ 6)

คณะกรรมการได้ตระหนักถึงรายการที่มีความขัดแย้งทางผลประโยชน์และรายการที่เกี่ยวโยง
โดยมีแนวทางปฏิบัติที่ชัดเจนในการพิจารณาความเหมาะสมอย่างรอบคอบทุกครั้ง
โดยจะแจ้งและเปิดเผยราคา คู่สัญญา
เหตุผลความจำเป็นของการทำรายการดังกล่าวตามหลักเกณฑ์ของตลาดหลักทรัพย์แห่งประเทศไทย
รวมทั้งกำหนดนโยบายและวิธีการดูแลไม่ให้ผู้บริหารและผู้ที่เกี่ยวข้อง นำข้อมูลภายในของบริษัท
ไปใช้เพื่อประโยชน์ส่วนตน
และกำหนดให้ผู้บริหารรายงานการเปลี่ยนแปลงการถือหลักทรัพย์ตลอดจนรายงานการเปลี่ยนแปลงการถือหลักทรัพย์ต่อคณะกรรมการกำกับหลักทรัพย์และตลาดหลักทรัพย์
ตามพระราชบัญญัติหลักทรัพย์และตลาดหลักทรัพย์ พ.ศ. 2535 และตามข้อกำหนดของตลาดหลักทรัพย์

7. จริยธรรมธุรกิจ (ตามหลักการข้อ 7)

บริษัทได้ออกข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ และพนักงาน
เพื่อให้กรรมการ ผู้บริหาร และพนักงานของบริษัท ยึดถือเป็นแนวทางในการปฏิบัติต่อบริษัท ผู้ถือหุ้น
ลูกค้า พนักงาน คู่ค้า สังคม สิ่งแวดล้อม และคู่แข่งขันทางการค้า

8. การถ่วงดุลของกรรมการที่ไม่เป็นผู้บริหาร (ตามหลักการข้อ 8)

คณะกรรมการบริษัท มีจำนวน 11 ท่าน
ประกอบด้วยกรรมการที่เป็นผู้บริหารและกรรมการที่ไม่เป็นผู้บริหาร จำนวน 8 ท่าน
โดยมีกรรมการที่เป็นอิสระจำนวน 3 ท่านและดำรงตำแหน่งเป็นกรรมการตรวจสอบของบริษัท

9. การรวมหรือแยกตำแหน่ง (ตามหลักการข้อ 9)

ประธานกรรมการเป็นกรรมการที่เป็นอิสระ และไม่ได้เป็นกรรมการผู้จัดการ
อีกทั้งไม่มีความสัมพันธ์ใดๆ กับฝ่ายบริหาร และไม่ได้เป็นบุคคลเดียวกับกรรมการผู้จัดการ ทั้งนี้
เพื่อเป็นการแบ่งแยกหน้าที่ในการกำหนดนโยบาย การกำกับดูแล และการบริหารงานประจำ

10. ค่าตอบแทนกรรมการและผู้บริหาร (ตามหลักการข้อ 10)

ที่ประชุมผู้ถือหุ้นเป็นผู้อนุมัติวงเงินค่าตอบแทนกรรมการ
และมอบหมายให้คณะกรรมการบริษัทเป็นผู้พิจารณาดำเนินการจัดสรร
ส่วนค่าตอบแทนผู้บริหารเป็นไปตามหลักการและนโยบายที่คณะกรรมการบริหารกำหนด
ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละคน

11. การประชุมคณะกรรมการ (ตามหลักการข้อ 11)

คณะกรรมการมีการกำหนดให้มีการประชุมไม่น้อยกว่าไตรมาสละ 1 ครั้ง
และมีการประชุมพิเศษเพิ่มตามความจำเป็น โดยมีการกำหนดวาระที่ชัดเจนล่วงหน้า
และมีวาระพิจารณาติดตามผลการดำเนินงานเป็นประจำ
โดยบริษัทจะนำส่งเอกสารก่อนการประชุมล่วงหน้า 7 วัน
เพื่อให้คณะกรรมการได้มีเวลาในการพิจารณาศึกษาข้อมูลอย่างเพียงพอก่อนเข้าร่วมประชุม โดยในปี
2547 ที่ผ่านมา คณะกรรมการมีการประชุมจำนวน 6 ครั้ง
กรรมการเข้าประชุมครบองค์ประชุมทุกครั้ง และมีการจดบันทึกการประชุมเป็นลายลักษณ์อักษร
โดยได้จัดเก็บรายงานการประชุมที่ผ่านการรับรองจากคณะกรรมการ
พร้อมทั้งให้คณะกรรมการและผู้ที่เกี่ยวข้องตรวจสอบและรับรองรายงาน

การเข้าร่วมประชุมของคณะกรรมการบริษัทแต่ละท่าน ซึ่งได้มีการประชุมจำนวน 6 ครั้ง ในปี 2547
สรุปได้ดังนี้

  ----------------------------------------------- -----------------------
  รายชื่อ                                           จำนวนครั้งที่เข้าประชุม

  1. พลเรือเอก อนุชิต เภกะนันทน์                       6

  2. นายวิโรจน์ ธีรวัฒน์วาที                            6

  3. นายบุณยสิทธิ์ โชควัฒนา                            5

  4. นายบุญเกียรติ โชควัฒนา                           6

  5. นายธีระศักดิ์ วิกิตเศรษฐ์                           6

  6. นายอัตถกร กลั่นความดี                            6

  7. นายสันติ วิลาสศักดานนท์                           5

  8. นายทนง ศรีจิตร์                                 6

  9. นายอมร อัศวานันท์                               6

  10. นายขจรศักดิ์ วันรัตน์เศรษฐ                        4

  11. นายสุรงค์ องค์โฆษิต                             6
  ----------------------------------------------- -----------------------

12. คณะอนุกรรมการ (ตามหลักการข้อ 12)

บริษัทไม่มีการแต่งตั้งคณะอนุกรรมการกำหนดค่าตอบแทน อย่างไรก็ตาม
บริษัทได้กำหนดให้มีคณะกรรมการตรวจสอบทำหน้าที่ดูแลและตรวจสอบระบบการทำงานและความเรียบร้อยต่างๆ
ภายในบริษัท ซึ่งจะรายงานโดยตรงให้กับคณะกรรมการของบริษัท

13. ระบบการควบคุมและการตรวจสอบภายใน (ตามหลักการข้อ 13)

ตามรายละเอียดที่ระบุอยู่ในหัวข้อโครงสร้างการถือหุ้นและการจัดการ ข้อ (6) การควบคุมภายใน

14. รายงานของคณะกรรมการน็น็็ (ตามหลักการข้อ 14)

คณะกรรมการเป็นผู้รับผิดชอบต่องบการเงินของบริษัท
และสารสนเทศทางการเงินที่ปรากฏในรายงานประจำปี
โดยงบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอ ในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบการควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้องครบถ้วนเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อนเพื่อป้องกันไม่ให้เกิดการดำเนินการที่ผิดปกติอย่างมีสาระสำคัญ
นอกจากนี้คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบการควบคุมภายในของบริษัทฯ โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท

15. ความสัมพันธ์กับผู้ลงทุน (ตามหลักการข้อ 15)

คณะกรรมการให้ความสำคัญต่อการรายงานและเปิดเผยข้อมูลของบริษัททั้งที่เกี่ยวกับการเงินและข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท ให้มีความถูกต้อง ครบถ้วน เชื่อถือได้
และโปร่งใส
โดยได้เผยแพร่ผ่านช่องทางและสื่อการเผยแพร่ข้อมูลของตลาดหลักทรัพย์แห่งประเทศไทย

9.5 การดูแลเรื่องการใช้ข้อมูลภายใน

บริษัทมีการกำหนดนโยบายในการควบคุมกรรมการ ผู้บริหาร พนักงาน
และลูกจ้างของบริษัทไม่ให้นำข้อมูลภายในบริษัทไปเปิดเผย
หรือแสวงหาผลประโยชน์แก่ตนเองหรือเพื่อประโยชน์แก่บุคคลอื่นใดไม่ว่าโดยทางตรงหรือทางอ้อม
และไม่ว่าจะได้รับผลตอบแทนหรือไม่ก็ตาม ทั้งนี้
ได้มีการกำหนดบทลงโทษทางวินัยไว้ในข้อบังคับการทำงานของบริษัท
นอกจากนี้บริษัทได้ดำเนินการแจ้งให้ผู้บริหารฝ่ายต่างๆ
เข้าใจถึงภาระหน้าที่ในการรายงานการถือหลักทรัพย์ในบริษัทของตนเอง คู่สมรส
และบุตรที่ยังไม่บรรลุนิติภาวะ
ตลอดจนรายงานการเปลี่ยนแปลงการถือหลักทรัพย์ต่อคณะกรมการกำกับหลักทรัพย์และตลาดหลักทรัพย์
ตามพระราชบัญญัติหลักทรัพย์และตลาดหลักทรัพย์ พ.ศ. 2535 และตามข้อกำหนดของตลาดหลักทรัพย์

9.6 บุคลากร

1.  จำนวนพนักงานทั้งหมดของบริษัท ณ 31 ธันวาคม 2547 มีรายละเอียดดังนี้

  ------------------------------------ ----------------------------------
  สายงานหลัก                            จำนวนพนักงาน

  สายงานบริหาร                          1

  สายงานวิศวกรรมและบริการลูกค้า            4

  สายงานปฏิบัติการโรงไฟฟ้า                 2

  สายงานการเงินและบัญชี                   3

  สายงานบุคคลและธุรการ                   5

  รวม                                  15
  ------------------------------------ ----------------------------------

9.6.2 นโยบายในการพัฒนาพนักงาน

บริษัทได้จัดส่งพนักงานเข้ารับการฝึกอบรมที่จัดโดยบุคคลภายนอกในสาขาวิชาที่เกี่ยวข้องอย่างสม่ำเสมอ
เพื่อให้พนักงานได้พัฒนาตนเองให้มีความรู้และความสามารถเพิ่มมากขึ้นตลอดเวลา นอกจากนี้
บริษัทได้จัดส่งพนักงานเข้ารับการฝึกอบรมเพื่อพัฒนาความรู้ความสามารถกับชมรมบริหารบุคคลกลุ่มสหพัฒน์
และชมรมบัญชีและการเงิน ซึ่งจัดตั้งขึ้นภายในกลุ่มสหพัฒน์